345 Scriptura

Scriptura sacra est velud Spiritus Sancti apotheca in qua reperitur efficax: contra vulnus vnguentum, contra morbum antitodum, contra dolorem remedium. Et secundum Chrisostomum, in sacra scriptura inuenit ignorans quid discat, contumax quid timeat, laborens premia, pusillanimis solacia.

¶ Iccirco ad eam inuitamur, Prou. 22[:20]: *Ecce descripsi eam tibi tripliciter*. Ideo debemus ad eam attendere tamquam ad firmum objectum, 2 Pet. 1[:19]: *Habemus firmiorem propheticum sermonem: cui benefacitis*. Sed sunt aliqui qui hanc scripturam reputant vanam, dicentes illud Num. 11[:6]: *Non respiciunt oculi nostri nisi man*. Quod sonat, Quid est hoc. Et Num. 21[:5]: *Anima nostra nauseat super cibo isto levissimo*. Sed visus eorum decipitur, 2 Pet. 1[:21]: *Non enim voluntate humana allata est aliquando prophetia*. Prou. 12[:19]: *Labium veritatis firmum* est *in perpetuum*. Sed pocius seculares scripture stulte sunt, 2 Tim. 2[:23]: *Stultas et* uanes *quæstiones devita*. Legitur Gen. 11[:7] quod facta diuisione linguarum, subsecuta est sectio populorum.

Sic philosophi dum ingenii sui machinas erexerunt in altum celestia rimando, et de suis viribus presumendo, subjecta est veritatis cognicio, et ignoratione nebulis obuoluti dati sunt, in reprobum sensum invarias errorum fecias, *dicentes se esse sapientes stulti facti* *sunt*,[[1]](#endnote-1) Rom. 1[:22]. Ideo dicta illorum parum habent soliditatis, Eccle. 6[:11]: *Verba,* autem, *sunt plurima, multamque in disputando vanitatem habentia*. Ysai. 56[:10]: *Speculatores ejus cæci videntes vana*. Vnde Hieronimus, ad Damascum populam, *Epistola* 13, de siliquis quibus non potuit sanari, filius prodigus in hiis nulla securitas, nulla veritas reperitur. Ideo Psal. [39:5]: *Beatus vir cujus est nomen Domini spes ejus, et non respexit in vanitates*. Scientie seculares faciunt insanire. Sicut dictum est ad Paulum, Act. 26[:24]: *Multae litterae* tue faciunt *insaniam*.

¶ Iccirco istis non debemus nimis intendere, sicut dicit Hieronimus de seipso, *Epistula* 82, quando innuit erat circa libros Citheronis adductus erat ante tribunal Christi et ibi verberatus est.

Item, Hieronimus ad Damascum *Epistula* 23, tipus secularis scientie patet in muliere captiua [Deut. 21:10-14] que antequam sumi debeat ad amplexum, tondi debet crinibus et radi vnguibus. Sic nos debemus legendo libros philosophorum, quod vtile est referre ad vsum nostrum, quod superfluum est aut noxium abradere. Vnde sicut non est curandum de herbis que terra eas produxerat aut quis hortolanus eas excoluerit cum conferant ad salutem. Sic dicta gentilium assumi possunt causa edificacionis interdicta sacra, sic Paulus ad Tit. 3[:14] cum quosdam redarguit vsus est versibus Eumenidis poete.

¶ Quomodo sit vtendum poeticis et propheticis videatur in prologo fabularum Esopi.

Item, quesiuit quedam a quodam in qua facultate esset plures studentes apud Parisium, et responsum est quia in logica non. Dixit alius, immo in musica quia plures musant quam student.

¶ Item, Hieronimus, *Epistola* 25, ad discendum, nulla mihi hora sera videtur. Quia etsi senem magis docere quam discere, doceat magis, tamen discere decet quam ignorare, Sap. 8[:2]: *Hanc amavi, et exquisivi a juventute mea*, et eam quasi sponsam. Hec tanquam sponsa assumi debet, non ut concubina, sic leguntur fecisse philosophi. Vnde Valerius, libro 8, Plato octogesimo primo etatis sue anno decedens libros Sophronis sub capite legitur habuisse. Vnde et eidem finis viuendi et /f. 107ra/ philosophandi[[2]](#endnote-2) idem fuit.

Item, Augustinus, oratione melius soluuntur dubia quam inquisicione, Sap. 7[:7]: *Optavi, et datus est mihi sensus*.

1. *sunt* ] *add*. ~~in reprobum sensum~~ F.128. [↑](#endnote-ref-1)
2. philosophandi ] Valerius *corr*. phophandi F.128. [↑](#endnote-ref-2)